Bjørn Blakstad

Bjørn Blakstad (født 9. januar 1926 i Hisøy utenfor Arendal, død 11. juli 2012 i Arendal) var en norsk diplomat og ambassadør. Han var Norges ambassadør til Japan, Spania og Nederland.

I studietiden var han redaktør for tidsskriftet Minerva (norsk tidsskrift) (se liste over Minervas redaktører). Etter juridisk embetseksamen (cand.jur.) i 1948 var han dommerfullmektig i Kragerø. Han var ansatt i Utenriksdepartementet fra 1952 der han hadde gjennomført utenriksdepartementets aspirantkurs. Han var gift med Erica Schøning (født 1932).

Posteringer 
 1953–1955 attaché ved Norges ambassade i Warszawa i Polen
 1955–1957 sekretær i Utenriksdepartementet
 1957–1959 sekretær ved Norges ambassade i London
 1959–1962 sekretær ved Norges ambassade i Washington
 1962–1965 konsulent i UD, Oslo
 1965–1967 byråsjef i UD
 1968–1972 ambassaderåd ved Norges ambassade i Paris og studier ved NATO Defense College i 1968
 1972–1976 underdirektør, og fra 1973 ekspedisjonssjef i UDs administrative avdeling
 1976–1981 ambassadør ved Norges ambassade i Tokyo i Japan
Kronprins Harald og Sonja åpnet den nye ambassaden i 1978.
 1981–1988 ambassadør ved Norges ambassade i Madrid i Spania, sideakkreditert til Norges ambassade i Alger i nordlige Afrika
Det var i 1984 han overleverte Spania en bekymring.
 1988–1994 ambassadør ved Norges ambassade i Haag i Nederland

Referanser 

Norges ambassadører til Algerie
Norges ambassadører til Japan
Norges ambassadører til Nederland
Norges ambassadører til Spania
Personer fra Arendal kommune